Vilsoni Hereniko
<s>Vilsoni Hereniko (Hapmak, 13. listopada 1954.) je fidžijski dramski pisac, scenarist, filmski režiser i akademik, jedan od globalno najpoznatijih fidžijskih autora.</s><s>Hereniko je jedan od najranijih autora autohtone fidžijske književnosti, koja se počela razvijati tokom 70-ih godina, nakon osamostaljena od Ujedinjenog Kraljevstva, a poznat je i kao pisac i režiser zasad jedinog fidžijskog igranog filma, The Land Has Eyes iz 2004. godine.</s>

<s>Hereniko se rodio na otoku Rotumi, gdje se inicijalno školovao.</s><s>Diplomirao je pedagogiju na Univerzitetu južnog Pacifika, nakon čega je isto magistrirao pri Univerzitetu u Newcastlu.</s><s>U konačnici je doktorirao književnost i jezik na svom matičnom univerzitetu.</s><s>Danas predaje književnost, teatar i film pri Centru za pacifičkootočne studije, u sklopu Univerziteta na Havajima.</s>

<s>Svoju književnu karijeru započeo je 70-ih godina, objavljujući nacionalno uspješne drame poput Don't Cry Mama, A Child For Iva, Sera's Choice i The Monster.</s><s>Godine 1997. dobio je Nagradu Elliott Cade za sveopći doprinos književnosti.</s><s>U kontekstu filma, Hereniko je bio član žirija i selekcijskog odbora pri Filmskom festivalu na Havajima, a 2004. godine se i sam okušao u filmskoj umjetnosti, napisavši i režiravši igrani film The Land Has Eyes, koji je tako postao prvi (i dosad jedini) fidžijski igrani film.</s><s>Film je premijerno prikazan na Filmskom festivalu Sundance 2004. godine, uz vrlo dobre kritike, te je bio prvi službeni fidžijski kandidat za Oscara za najbolji strani film, mada nije završio na konačnom popisu nominiranih.</s><s>Film je dobio i nekoliko regionalnih filmskih nagrada.</s>

<s>Izabrana bibliografija</s>

<s>Two Plays, 1987. ()
 The Monster and Other Plays, 1989. ()
 The Wicked Cat, 1991. ()
 Last virgin in Paradise: A Serious Ccomedy, 1993. ()
 Woven Gods: Female Clowns and Power in Rotuma, 1995. ()
 Sina & Tinilau, 1997. ()
 Inside Out: Literature, Cultural Politics, and Identity in the New Pacific (ur.), 1999. ()</s>

<s>Reference</s>

<s>Vanjske veze 
 Interview with Vilsoni Hereniko
 Biography on the website of the University of Hawai'i 
 Biography on Rotuma.net</s>

<s>Fidžijski pisci
Dramski pisci
Scenaristi
Fidžijski filmski režiseri
Pedagozi
Akademici</s>

